cyanic-selkie/wikianc huggingface dataset:
Ρεκόπα Σουδαμερικάνα
Ιστορία
Όμως το 1994, που πήρε και τα δύο κύπελλα η Σάο Πάολο, αποφασίστηκε στον τελικό του Ρεκόπα να αντιμετωπίσει τη νικήτρια του Κόπα CONMEBOL, που ήταν η Μποταφόγκο.
Αντρέ Γκρετρύ
Βιβλιογραφία
Κατηγορία:Γάλλοι συνθέτες
Ρεκόπα Σουδαμερικάνα
Ιστορία
Από το 1999 ως το 2002 η διοργάνωση διακόπηκε, αφού εκτός από το Κόπα Λιμπερταδόρες δεν διεξαγόταν άλλη διασυλλογική διοργάνωση υψηλού επιπέδου στη Νότια Αμερική.
Το 2003 συνεχίστηκε πάλι, αυτή τη φορά ανάμεσα στους νικητές του Κόπα Λιμπερταδόρες και του Κόπα Σουδαμερικάνα, το οποίο ξεκίνησε το 2002.
Διοργάνωση
Η μορφή της διοργάνωσης και ο τόπος διεξαγωγής του τελικού άλλαξαν πολλές φορές από το 1989 μέχρι σήμερα:
Τίτλοι ανά χώρα
Σύλλογοι από 8 χώρες μοιράζονται τα Ρεκόπα. Άλλη 1 χώρα έστειλε ομάδα στον τελικό χωρίς να κερδίσει το κύπελλο.
Σημειώσεις και παραπομπές
Κατηγορία:Διεθνείς διασυλλογικές διοργανώσεις ποδοσφαίρου
Αλέξανδρος (τύραννος Κορίνθου)
Ο Αλέξανδρος (απεβ. 247 π.Χ.) ήταν ένας Μακεδόνας κυβερνήτης και τύρανος της Κορίνθου. Ήταν γιος του ιστορικού Κρατερού, που κυβέρνησε την Κόρινθο και τη Χαλκίδα πιστά για τον ετεροθαλή αδελφό του Αντίγονο Β΄ Γονατά, βασιλιά της Μακεδονίας. Γονείς του Κρατερού ήταν ο Κρατερός (στρατηγός του Αλεξάνδρου Γ΄ του Μεγάλου) και η Φίλα των Αντιπατριδών, κόρη του Αντίπατρου. Σύμφωνα με μία σημείωση στον Λίβιο (ΧΧΧV, 26), η μητέρα του μπορεί να λεγόταν Νίκαια και το ίδιο και η σύζυγός του.
Βιογραφία
Διαδέχθηκε το 263 π.Χ. τον πατέρα του ως κυβερνήτης της Κορίνθου και της Χαλκίδας. Η θέση δεν ήταν μόνο η διοίκηση της Μακεδονικής φρουράς, αλλά είχε πολύ μεγαλύτερη δικαιοδοσία και έμοιαζε περισσότερο με βασιλεία ή τυραννία. Για μερικά έτη ο Αλέξανδρος έμεινε πιστός στον Αντίγονο Β΄, αλλά το 253 αποδέχθηκε επιχορηγήσεις του Πτολεμαίου Β΄ Φιλαδέλφου της Αιγύπτου και αποφάσισε να αμφισβητήσει τη Μακεδονική υπεροχή, ζητώντας ανεξαρτησία ως τύραννος.
Η απώλεια της Κορίνθου και της Εύβοιας ήταν ένα σχεδόν ανεπανόρθωτο πλήγμα για την ηγεμονία της Μακεδονίας στην Ελλάδα. Ο Αντίγονος Β΄ προσπάθησε να τα ανακτήσει συμμαχώντας με την Αθήνα, το Άργος και τη Σικυώνα, αλλά ο Αλέξανδρος κατόρθωσε να πάρει τη Σικυώνα με το μέρος του και έπειτα να συμμαχήσει με την Αχαϊκή Συμπολιτεία. Ο Αντιγονος Β΄ δέχθηκε επίθεση από έναν που εξεγέρθηκε στις Κυκλάδες, υποστηριζόμενος από τον Πτολεμαίο Β΄, έτσι δεν μπόρεσε να προστατεύσει τους συμμάχους του. Έτσι το 249 ο Αλέξανδρος επέτυχε νίκες επί της Αθήνας και του Άργους και τον επόμενο χρόνο πιθανώς ανάγκασε τους εχθρούς του να αποδεχθούν ανακωχή.
Στην ακμή της εξουσίας του ο Αλέξανδρος απεβίωσε το 247 υπό συνθήκες, που οδήγησαν τους συγχρόνους του να πιστέψουν ότι δηλητηριάστηκε από τον Αντίγονο Β΄. Η χήρα του Νίκαια ανέλαβε τον έλεγχο των ιδιοκτησιών του, αλλά μετά το τέλος του προστάτη της Πτολεμαίου Β΄ το 246, η θέση της αποδυναμώθηκε. Όταν ο Αντίγονος Β΄ κατάφερε ναυτική νίκη επί των εχθρών του και μία επιδρομή των Αιτωλών στη Βοιωτία απείλησε τη Χαλκίδα, την Αττική και την Κόρινθο, η Νίκαια αποδέχθηκε να παντρευτεί τον γιο του Δημήτριο Β΄ Αιτωλικό. Κατά τις εορτές του γάμου, τον χειμώνα του 245/244, ο Αντίγονος Β΄ πήρε τη φρουρά της Ακροκορίνθου και ανέκτησε τον έλεγχο της προηγούμενης κτήσης του.
Οικογένεια
Νυμφεύτηκε τη Νίκαια την Κορίνθια. Όταν ο Αλέξανδρος απεβίωσε, η Νίκαια αναγκάστηκε να παντρευτεί τον Δημήτριο Β΄ τον Αιτωλικό.
Αβρααμίτες
Οι Αβρααμίτες ήταν ιουδαϊκή αίρεση του 18ου αιώνα.
Ιστορικό
Οι Αβρααμίτες ήταν μια ιουδαΐζουσα αίρεση που έκανε την εμφάνισή της στην περιοχή Novy Bydzon της Βοημίας περί το 1747. Ηγέτης τους ήταν ο ράπτης Jan Pita. Μέχρι το 1748 κράτησε η ανάκριση των μελών της αίρεσης, οπότε αυτός μαζί με άλλα τρία μέλη εκτελέστηκαν. Κάποια μέλη της έγινανα χριστιανοί, ενώ αρκετοί συνέχισαν να δρουν μυστικά μέχρι το 1750, οπότε εκδόθηκε διάταγμα ανοχής για όσους ήταν μη Ρωμαιοκαθολικοί.
Η διάλυσή τους
Όταν τα μέλη της αρνήθηκαν να δηλώσουν χριστιανοί, ή ιουδαίοι, τελικά εξορίσθηκαν στα ουγγρικά σύνορα, ενώ οι άρρενες κατατάχθηκαν υποχρεωτικά στο στρατό. Έτσι διαλύθηκαν.
Λουίζα Θηρεσία της Ισπανίας
Η Λουίζα Θηρεσία (ισπαν. Luisa Teresa de Borbón y de las Dos Sicilias, 11 Ιουνίου 1824 - 27 Δεκεμβρίου 1900) από τον Οίκο των Βουρβόνων-Ισπανίας ήταν κόρη του Πρίγκιπα της Ισπανίας & Δούκα του Κάδιθ.
Αβρααμίτες
Πεποιθήσεις
Οι Αβρααμίτες αρνούνταν την Αγία Τριάδα, απείχαν από το χοιρινό κρέας, ενώ τηρούσαν την αργία του Σαββάτου, κάποια μέλη επίσης είχαν κάνει περιτομή.
Λουίζα Θηρεσία της Ισπανίας
Βιογραφία
Η Λουίζα Θηρεσία Μαρία ήταν η δεύτερη κόρη του Φραγκίσκου δε Πάουλα, Δούκα του Κάδιθ, και της Λουίζας Καρλόττας των Βουρβόνων-Δύο Σικελιών, κόρης του Φραγκίσκου Α΄ των Δύο Σικελιών.
Μορν Ζαλού Ριτζ
Το Μορν Ζαλού Ριτζ (Morne Jaloux Ridge) είναι ένα χωριό της Γρενάδας. Βρίσκεται στην ενορία του Αγίου Γεωργίου. Ανήκει στον Άγιο Γεώργιο Νοτιοανατολικά. Το ψευδόνυμό του είναι "Ζηλιάρικο Βουνό".
Λουίζα Θηρεσία της Ισπανίας
Βιογραφία
Ήταν στενή φίλη της εξαδέλφης της Ισαβέλλας Β΄ της Ισπανίας, η οποία επέτρεψε τον άνευ προηγουμένου, άνισο γάμο της.
Μορν Ζαλού Ριτζ
Δείτε επίσης
Κατηγορία:πόλεις της Γρενάδας
Λουίζα Θηρεσία της Ισπανίας
Οικογένεια
Παντρεύτηκε το 1847 τον Χοσέ-Μαρία Οσόριο δε Μοσκόσο υ Καρβαχάλ, Δούκα της Σέσσα, αριστοκράτη της Ισπανίας. Ο γάμος ήταν μοργανατικός.
Παραπομπές
Κατηγορία:Οίκος των Βουρβόνων-Ισπανίας Κατηγορία:Ισπανίδες Ινφάντας Κατηγορία:Πριγκίπισσες της Ισπανίας
Σύνδρομο Down
Το σύνδρομο Down (προφέρεται Ντάουν) (ή αλλιώς Τρισωμία 21 ή Τρισωμία G) περιγράφει μια χρωμοσωμική ανωμαλία, που περικλείει ένα σύνολο χαρακτηριστικών, τα οποία υπάρχουν εκ γενετής στους φορείς της γενετικής αυτής βλάβης και αφορούν παρεκκλίσεις στη σωματική διάπλαση, τη νοητική ανάπτυξη και την ψυχοκοινωνική εξέλιξή τους.
Από ορισμένους δεν θεωρείται ασθένεια, δεδομένου ότι τα άτομα με σύνδρομο Down δεν υποφέρουν από αυτό. Η επίπτωση του συνδρόμου διεθνώς είναι 1:700 ως 1:800. Στην Ελλάδα κάποιες μελέτες προσδιορίζουν την αναλογία γεννήσεων παιδιών με σύνδρομο Down σε 1 στις 770 γεννήσεις.
Ιστορικό
Το σύνδρομο παρατηρήθηκε για πρώτη φορά από τον Βρετανό γιατρό John Langdon Down (εξ ου και η ονομασία του), όταν το 1866 πρόσεξε ότι πολλά άτομα, άσχετα μεταξύ τους, που βρίσκονταν σε διάφορα ιδρύματα, είχαν παραπλήσια εξωτερικά χαρακτηριστικά.
Ο όρος «Μογγολισμός»
Λόγω κυρίως του προσώπου και του σχήματος των ματιών που είχαν έντονα τα χαρακτηριστικά της μογγολικής φυλής, αλλά και λόγω της χαμηλής νοημοσύνης, που την εποχή εκείνη ήταν πιστευτό ότι όσο μακρύτερα από την Ευρώπη βρίσκεται κάποιος, τόσο χαμηλότερη ήταν η νοημοσύνη του, οδήγησε τον Down στην εισαγωγή του όρου Μογγολοειδής ιδιώτης. (Η λέξη ιδιώτης χρησιμοποιήθηκε με την αρχαιοελληνική σημασία του όρου, δηλαδή ηλίθιος). Για πάρα πολλά χρόνια ο όρος «Μογγολισμός» είχε καθιερωθεί, όμως σήμερα θεωρείται ηθικά ανεπίτρεπτος και επιστημονικά απαράδεκτος.
Οι αρχικές αιτιάσεις
Οι πρώτες αιτιάσεις στήριξαν την ύπαρξη του συνδρόμου σε διάφορες ασθένειες όπως η σύφιλη, η φυματίωση, ο αλκοολισμός του πατέρα, η επιληψία και άλλες. Η πρώτη διαπίστωση ότι το σύνδρομο έχει σχέση με την ηλικία της μητέρας έγινε το 1909 και αποδόθηκε σε εκφύλιση του ωαρίου. Ωστόσο στην συνέχεια παρατηρήθηκε ότι η ηλικία δεν ήταν ο μοναδικός επιβαρυντικός παράγοντας, γιατί σε ορισμένες περιπτώσεις βρέθηκε ότι υπήρχε κληρονομικότητα.
Η ανακάλυψη Λεζέν
Το 1959 ανακαλύφθηκε η αιτία των σωματικών χαρακτηριστικών και των μαθησιακών δυσκολιών από τον Γάλλο γιατρό και νηπιαγωγό Ζερόμ Λεζέν (Jerome Lejeune). Σύμφωνα μ' αυτήν την ανακάλυψη, το σύνδρομο Down οφείλεται στην παρουσία, στα κύτταρα των πασχόντων, ενός τρίτου χρωμοσώματος 21, αντί των δύο, που είναι το φυσιολογικό (εξ ου και ο όρος Τρισωμία 21).
Αιτιολογία
εναλλ.=Καρυότυπος άντρα με σύνδρομο Down|αριστερά|μικρογραφία|320x320εσ|Καρυότυπος άντρα με σύνδρομο Down Το φυσιολογικό σωματικό κύτταρο έχει 46 χρωμοσώματα (σε 23 ζεύγη), ενώ το γεννητικό κύτταρο (γαμέτης) έχει 23 (ένα από κάθε ζεύγος των σωματικών). Ο σχηματισμός των γεννητικών κυττάρων γίνεται με μια διαδικασία κυτταρικής διαίρεσης, που λέγεται μείωση. Εκεί κατά την 1η μειωτική διαίρεση (ή σπανιότερα την 2η) το ζεύγος των χρωμοσωμάτων 21 δεν διαχωρίζεται. Αν αυτό το γεννητικό κύτταρο γονιμοποιηθεί, θα προκύψει έμβρυο με 3 χρωμοσώματα 21 (το αδιαχώριστο ζεύγος 21 του ενός γονέα και το χρωμόσωμα 21 του άλλου) και συνολικά 47 χρωμοσώματα. Η παραπάνω διαταραχή, όπου υπάρχει ολόκληρο τρίτο χρωμόσωμα 21 σε όλα τα κύτταρα, συμβαίνει στο 95% των περιπτώσεων του συνδρόμου. Το γεννητικό κύτταρο που φέρει τη διαταραχή προέρχεται συνήθως από τη μητέρα (ωάριο), γιατί τα αντίστοιχα άτυπα σπερματοζωάρια που φέρουν επιπλέον χρωμόσωμα 21, στις περισσότερες περιπτώσεις είτε δεν επιζούν, είτε δεν γονιμοποιούν.
Κάποια άτομα με σύνδρομο Down έχουν μεν το φυσιολογικό αριθμό των 46 χρωμοσωμάτων, αλλά ανευρίσκεται ένα τμήμα (βραχίονας) πλεονάζοντος χρωμοσώματος 21 προσκολλημένο πάνω σε άλλο χρωμόσωμα (μετάθεση). Τέτοια μετάθεση (Chromosomal translocation) τμήματος του χρωμοσώματος 21 είναι συνηθέστερη προς το χρωμόσωμα 14 [t(21;14)] και σπανιότερα προς το χρωμόσωμα 22 [t(21;22)] ή άλλο. Έτσι ενώ ο συνολικός αριθμός χρωμοσωμάτων είναι φυσιολογικός, το τμήμα αυτό του χρωμοσώματος 21 υπάρχει 3 φορές στο γενετικό υλικό των κυττάρων αυτών των ατόμων, με συνέπεια την εκδήλωση του συνδρόμου. Η μετάθεση αυτή, όπου το γενετικό υλικό έχει μεταβληθεί ποσοτικά, καλείται μη ισόρροπη μετάθεση (unbalanced translocation). Αυτή κληρονομείται από έναν γονέα, που είναι υγιής φορέας, δηλαδή φέρει κύτταρα, στα οποία ένα σκέλος του χρωμοσώματος 21 έχει προσκολληθεί σε ένα άλλο χρωμόσωμα, χωρίς όμως να μεταβληθεί ποσοτικά το συνολικό γενετικό υλικό. Αυτός είναι ο λόγος που ο γονέας φορέας δεν εκδηλώνει νόσο και μια τέτοια μετάθεση καλείται ισόρροπη μετάθεση (balanced translocation). Η μορφή αυτή του συνδρόμου καλείται Μεταθετικό Σύνδρομο Down ή Μερική Τρισωμία 21 - (βλ. και κεφ. Κληρονομικότητα παρακάτω).
Ο Μωσαϊκισμός Συνδρόμου Down είναι μια σπάνια (1-2%) περίπτωση, όπου στο ίδιο άτομο απαντώνται παράλληλα δύο κυτταρικές σειρές, μία φυσιολογική με 46 χρωμοσώματα και μια χαρακτηριστική του συνδρόμου Down με 47 χρωμοσώματα (τρισωμικά κύτταρα). Αυτό είναι δυνατό, γιατί το κυτταρικό "σφάλμα" στην περίπτωση αυτή έχει συμβεί μετά τη γονιμοποίηση σε κάποια από τις φάσεις κυτταρικής διαίρεσης του ζυγώτη (αρχικού γονιμοποιημένου κυττάρου). Στο μωσαϊκισμό η βαρύτητα της νοητικής υστέρησης είναι περίπου ανάλογη του ποσοστού των τρισωμικών κυττάρων στον εγκέφαλο.
Παθοφυσιολογία
Λόγω της εντόπισης της βλάβης σε κυτταρικό επίπεδο και συγκεκριμένα στο γενετικό υλικό (γονιδιακή βλάβη), το σύνδρομο Down επηρεάζει πολλαπλά συστήματα, χωρίς πάντως αυτό να σημαίνει πως όλοι οι πάσχοντες θα παρουσιάσουν όλες τις εκδηλώσεις.
Η νοητική υστέρηση κυμαίνεται από βαριά (IQ: 20-35) ως ελαφριά (IQ: 50-75). Οι διαταραχές στην ψυχοκοινωνική εξέλιξη περιλαμβάνουν επηρεασμό της βραχυχρόνιας μνήμης, της ικανότητας σκέψης, της ομιλίας και της κινητικής. Η κινητική και η λεκτική υστέρηση γίνονται εμφανή σε πρώιμη ηλικία. Καταγράφεται αυξημένη συχνότητα εμφάνισης αυτισμού, όπως και πρώιμης νόσου Alzheimer (από 35 ετών).
Χαμηλό ανάστημα και τάση για παχυσαρκία είναι συνήθη.
Σχεδόν τα μισά παιδιά που γεννιούνται με το σύνδρομο εμφανίζουν συγγενείς καρδιακές βλάβες, με κυριότερες το μεσοκοιλιακό έλλειμμα και την πρόπτωση μιτροειδούς, συχνά δε και πνευμονική υπέρταση.
Αρκετοί πάσχοντες εμφανίζουν ενδοκρινοπάθειες, όπως υποθυρεοειδισμό ή σακχαρώδη διαβήτη.
Όσον αφορά το μυοσκελετικό σύστημα συνηθέστερες εκδηλώσεις είναι η αστάθεια της ατλαντο-ινιακής διάρθρωσης ή της ατλαντο-αξονικής άρθρωσης.
Αρκετά συχνά είναι τα οφθαλμικά προβλήματα, όπως το γλαύκωμα, ο καταρράκτης και ο συγκλίνων στραβισμός, καθώς και τα ωτικά προβλήματα με επηρεασμό της ακουστικής οξύτητας και ευπάθεια του μέσου ωτός.
Οι πνεύμονές τους παρουσιάζονται ευάλωτοι σε λοιμώξεις, ενώ καταγράφεται αυξημένη συχνότητα επεισοδίων άπνοιας ύπνου.
Η διαδικασία γήρανσης δείχνει να είναι επιταχυμένη και το μέσο προσδόκιμο ζωής πλησιάζει μόλις τα 55 χρόνια.
Αιματολογικά προβλήματα με αυξημένη επίπτωση στα άτομα με σύνδρομο Down περιλαμβάνουν μεταξύ άλλων την ιδιοπαθή νεογνική πολυκυτταραιμία και την οξεία λεμφοβλαστική λευχαιμία.
Οι άνδρες με σύνδρομο Down είναι στείροι (εξαίρεση οι πάσχοντες από μωσαϊκισμό του συνδρόμου). Οι γυναίκες έχουν 50% πιθανότητα να γεννήσουν μωρό, που επίσης θα φέρει το σύνδρομο.
Σημειολογία
Τα νεογνά έχουν την τάση να είναι ήσυχα έως υποτονικά, παρουσιάζοντας μυϊκή ατονία, με άμεσα ορατή συνέπεια την δυσκολία στο θηλασμό και το περιορισμένο έως ελλείπον κλάμα.
Εμφανίζουν αποπλατυσμένα χαρακτηριστικά προσώπου, μικροκεφαλία, μικρά στρογγυλά αυτιά και μικρή μύτη. Οι έξω κανθοί των οφθαλμών τείνουν προς τα πάνω. Το στόμα συχνά διατηρείται ανοικτό, λόγω της μεγάλης και προέχουσας γλώσσας, στην οποία απουσιάζει η μέση αύλακα. Παρατηρείται μια επιπλέον δερματική πτυχή στον (συνήθως βραχύ) αυχένα. Το σώμα παρουσιάζει αυξημένη ελαστικότητα.
Έχουν κοντά και πλατιά χέρια, καθώς και κοντά δάκτυλα. Οι παλάμες εμφανίζουν συνήθως μονήρη εγκάρσια παλαμιαία πτυχή, αντί των φυσιολογικών δύο, εύρημα που διεθνώς συναντάται και υπό τον όρο Simian crease(πιθήκειος γραμμή).
Αν υπάρχει καρδιακό νόσημα, μπορεί να εμφανιστούν εκδηλώσεις, όπως ταχύπνοια, εργώδης αναπνοή, υπεριδρωσία.
Μεγαλώνοντας διαπιστώνεται βραδεία ανάπτυξη, χαμηλό ανάστημα, καθώς και ο υπολειπόμενος δείκτης νοημοσύνης. Συχνά καταγράφεται υπερκινητικότητα, αυτιστική συμπεριφορά ή εμφανίζονται σημεία κατάθλιψης κατά την παιδική ηλικία.
Διάγνωση
Προγεννητικά είναι δυνατή η διάγνωση πιθανής ύπαρξης του συνδρόμου Down στις έγκυες γυναίκες βάσει συνδυασμού συγκεκριμένων υπερηχογραφικών ενδείξεων και εργαστηριακών μετρήσεων και μάλιστα από τα πρώτα στάδια της κύησης. Υπερηχογραφικά κυρίως μετράται η αυχενική διαφάνεια προς το τέλος του 1ου τριμήνου και θέτει υποψία του συνδρόμου, αν βρεθεί αυξημένη.
Αιματολογικά προσδιορίζονται τα επίπεδα διαφόρων ουσιών στο μητρικό πλάσμα, όπως η α-εμβρυϊκή πρωτεΐνη (AFP : A-Fetoprotein), η β-χοριακή γοναδοτροπίνη (β-HCG : beta-Human Chorionic Gonadotropin) και η ελεύθερη οιστριόλη (uE3 : unconjugated Estriol) στα τέλη 1ου / αρχές 2ου τριμήνου στα πλαίσια του ονομαζόμενου Τριπλού τεστ, είτε με την προσθήκη και της ινχιμπίνης A (DIA : Dimeric Inhibin A) για την διενέργεια του Τετραπλού τεστ. Τα τελευταία χρόνια το τριπλό τεστ τείνει να αντικατασταθεί από τον προσδιορισμό της β-HCG και της σχετιζόμενης με την εγκυμοσύνη πρωτεΐνης Α του πλάσματος (PAPP-A : Pregnancy-associated plasma protein A), τα οποία συνδυάζονται με συγκεκριμένο αλγόριθμο με τα υπερηχογραφικά ευρήματα.
Η επιβεβαίωση του συνδρόμου Down γίνεται με προσδιορισμό του καρυότυπου και μπορεί να γίνει είτε προγεννητικά, είτε - σε μη εμφανείς ή αμφίβολες περιπτώσεις - στο νεογνό (ή το παιδί) μετά τη γέννηση.
Προγεννητικά είναι δυνατή η εργαστηριακή επιβεβαίωση της διάγνωσης με επεμβατικές μεθόδους κατά τη διάρκεια της κύησης. Τέτοιες είναι η Λήψη χοριακών λαχνών (CVS : Chorionic Villus Sampling) - χρησιμοποιείται και ο όρος "Λήψη (ή βιοψία) τροφοβλάστης" - που διενεργείται μεταξύ 9ης και 11ης εβδομάδας κυήσεως, η Αμνιοπαρακέντηση, που διεξάγεται συνήθως περί την 19η ±2 εβδομάδα και η Ομφαλοπαρακέντηση ή Ομφαλοκέντηση, που διενεργείται συνήθως μετά την 19η εβδομάδα. Οι επεμβάσεις βέβαια αυτές ενέχουν ένα μικρό κίνδυνο αποβολής, με ασφαλέστερη την αμνιοπαρακέντηση, όπου επισυμβαίνει αποβολή στο 0,5% των περιπτώσεων.
Μετά τη γέννηση και σε μη εμφανείς περιπτώσεις ή όπου δεν προηγήθηκε προγεννητικός έλεγχος μπορεί να απαιτηθεί διενέργεια υπερηχοκαρδιογραφήματος, έλεγχος θυρεοειδούς και θυρεοειδικών ορμονών, ωτικός και οφθαλμικός έλεγχος, ακτινογραφία αυχενικής μοίρας σπονδυλικής στήλης, ανοσολογικός έλεγχος για κοιλιοκάκη, καθώς και παρακολούθηση της καμπύλης ανάπτυξης ύψους-βάρους.
Σε περίπτωση διάγνωσης και με σύμφωνη γνώμη των μελλοντικών γονέων, είναι δυνατή η διακοπή της κύησης μέχρι την 23η εβδομάδα. Στις Ηνωμένες Πολιτείες έχει ιδρυθεί σύλλογος που τάσσεται κατά του προγεννητικού ελέγχου και της έκτρωσης που συνήθως ακολουθεί.
Θεραπεία
Δεν υπάρχει ριζική θεραπεία του συνδρόμου Down. Παρεμβάσεις γίνονται σε όποιες από τις εκδηλώσεις του συνδρόμου αυτό είναι εφικτό. Καρδιακές βλάβες αντιμετωπίζονται χειρουργικά. Ο υποθυρεοειδισμός όπου υπάρχει αντισταθμίζεται με φαρμακευτική αγωγή ορμονικής υποκατάστασης.
Διενεργείται γενετική καθοδήγηση των γονέων και συνεισφέρει η κοινωνική μέριμνα στις αναπτυξιακές και μαθησιακές ιδιαιτερότητες των πασχόντων.
Για την ανάπτυξη των βασικών δεξιοτήτων καθημερινής ζωής καθώς και των δεξιοτήτων αδρης και λεπτής κίνησης, οι γονείς με παιδιά με Σύνδρομο Down απευθύνονται στον Παιδιατρικό Εργοθεραπευτή.
Πρόληψη
Έχει τεκμηριωθεί από έρευνες η ευεργετική επίδραση της λήψης φυλλικού οξέος από γυναίκες που επιχειρούν να μείνουν έγκυες, όπως και από όσες βρίσκονται στο 1ο τρίμηνο κυήσεως, όσον αφορά την πρόληψη εμφάνισης βλαβών του κεντρικού νευρικού συστήματος του εμβρύου. Κάποιες νεώτερες έρευνες έχουν συσχετίσει τη λήψη φυλλικού οξέος και με μείωση στην εμφάνιση του συνδρόμου Down.
Κληρονομικότητα
Το σύνδρομο Down γενικά δεν έχει κληρονομική επιβάρυνση. Μόνο το Μεταθετικό Σύνδρομο Down, που αποτελεί περίπου το 3-4% του συνόλου μπορεί να κληρονομηθεί από έναν γονέα στο παιδί σε ποσοστό 3-12%. Ο γονέας που φέρει την αρχική μετάθεση έχει 46 χρωμοσώματα και φυσιολογικό γενετικό υλικό (αφού απλά ένα τμήμα χρωμοσώματος άλλαξε θέση) και θεωρείται υγιής φορέας της μετάθεσης, αφού πρόκειται για ισόρροπη μετάθεση. Το παιδί όμως παίρνοντας εκτός του φυσιολογικού ζεύγους χρωμοσωμάτων 21 και το επιπλέον τμήμα του πλεονάζοντος χρωμοσώματος 21, που είναι προσκολλημένο αλλού (συνήθως στο χρωμόσωμα 14), καταλήγει να εμφανίσει το σύνδρομο Down.
Διανοητική ανάπτυξη
Η διανοητική ανάπτυξη στα παιδιά με Σύνδρομο Down είναι απρόβλεπτη και δεν είναι δυνατό από την γέννηση να προβλεφθούν οι διανοητικές ικανότητες. Η ένταση της εμφάνισης των φυσικών χαρακτηριστικών δεν είναι προγνωστικές για τις μελλοντικές δυνατότητες του παιδιού. Ο προσδιορισμός των καλύτερων μεθόδων εκπαίδευσης για κάθε παιδί ιδανικά αρχίζει σύντομα μετά τη γέννηση. . Δεδομένου ότι τα παιδιά με Σύνδρομο Down έχουν ένα ευρύ φάσμα δυνατοτήτων, η επιτυχία στο σχολείο μπορεί να ποικίλει αρκετά και ανάλογα διανοητικά προβλήματα με αυτά μεταξύ των παιδιών με Σύνδρομο Down μπορούν επίσης να υπάρχουν και μεταξύ φυσιολογικών παιδιών.
Οι γλωσσικές δεξιότητες παρουσιάζουν διαφορές μεταξύ της κατανόησης της ομιλίας και της έκφρασης της ομιλίας και συνήθως τα άτομα με Σύνδρομο Down έχουν μια λεκτική καθυστέρηση, που απαιτεί λογοθεραπεία για να μπορέσουν να βελτιώσουν την εκφραστική τους δυνατότητα.
Τα παιδιά με Σύνδρομο Down έχουν χαμηλότερο IQ (50–70) η ακόμη χαμηλότατο IQ (35–50), ενώ πάσχοντες από μωσαϊκισμό του Συνδρόμου Down έχουν τυπικά 10-30 μονάδες υψηλότερο. Ο μωσαϊκισμός του Συνδρόμου Down χαρακτηρίζει άτομα, στα οποία ενα μέρος των κυττάρων έχουν φυσιολογικό αριθμό χρωμοσωμάτων και άλλα κύτταρα όχι, σαν μωσαικό.
Η ένταξη στην κοινωνία
Τα τελευταία 30 χρόνια έχουν γίνει διεθνώς πολύ σημαντικά βήματα για την ενσωμάτωση των ατόμων με σύνδρομο Down στο κοινωνικό γίγνεσθαι. Υπάρχουν καταρτισμένοι εκπαιδευτικοί, ικανοί να ανταποκριθούν στις ιδιαίτερες ανάγκες των μαθητών (αν και η Ελλάδα υστερεί ακόμη στον τομέα αυτό), έχουν δημιουργηθεί σύλλογοι με στόχο την αλληλοϋποστήριξη αλλά και την ενημέρωση, ενώ ερευνητικές ομάδες προχωρούν σε έρευνες για μελλοντική πιθανότητα ίασης της πνευματικής καθυστέρησης. Επίσης υπάρχει κι ένα ερύτερο ευρωπαϊκό πρόγραμμα «Δράση 1: Νεολαία για την Ευρώπη» με στόχο την ανάπτυξη δραστηριοτήτων που συμβάλλουν στην κοινωνικοποίηση των ατόμων που ανήκουν σε αποκλεισμένες ομάδες πληθυσμού.
Από το 2006 έχει καθιερωθεί η 21η Μαρτίου ως Παγκόσμια Ημέρα Συνδρόμου Down από τα σωματεία International Down Syndrome Association και European Down Syndrome Association, με πρωτοβουλία του Έλληνα γιατρού Στυλιανού Αντωναράκη, καθηγητή γενετικής στο Πανεπιστήμιο της Γενεύης, προκειμένου να ενημερωθεί και ευαισθητοποιηθεί η διεθνής κοινότητα για το σύνδρομο Down. Μάλιστα επιλέχθηκε ως ημερομηνία η 21η Μαρτίου, από τα αριθμητικά δεδομένα που συνθέτουν το σύνδρομο (3ο χρωμόσωμα στο 21ο ζεύγος).
Δροσιά Αττικής
Η Δροσιά είναι πευκόφυτη περιοχή του Δήμου Διονύσου στην Βόρεια Αττική, μαζί με τον Άγιο Στέφανο, την Άνοιξη, το Διόνυσο, το Κρυονέρι, τη Ροδόπολη και τη Σταμάτα.Η Δροσιά αναπτύσσεται σε μεγαλο υψόμετρο περίπου 400μ. και έχει πληθυσμό 7.186 κατοίκους, σύμφωνα με την Απογραφή του 2011, καταλαμβάνει έκταση 2,201 τ.χμ. και η πυκνότητα πληθυσμού ανέρχεται σε 2.665 κατοίκους ανά τ.χμ.
Ιστορικά
Η περιοχή στη σύγχρονη ιστορία της πρωτοκατοικείται γύρω στις αρχές του 20ού αιώνα ως αγροικία της Κοινότητος Σταμάτας με την ονομασία Ροδόπολη, ενώ γνωρίζει μαζικό εποικισμό το 1926 από Μικρασιάτες πρόσφυγες οι οποίοι δεν έγιναν αποδεκτοί από άλλες περιοχές της Αθήνας. Στα προσεχή χρόνια συγκροτείται ο οικισμός Ρω(σ)σοχώρι και αναπτύσσεται στα πρότυπα της αγροτικής παραγωγής, αλλά το εμπορικό πνεύμα των Μικρασιατών επιδρά καταλυτικά στην αναπτυξιακή πορεία της περιοχής. Το 1947 ο οικισμός Ρωσσοχώρι μετονομάζεται σε Δροσιά
Όταν η περιοχή πρωτοκατοικείται το 1926, ονομάζεται "Ροδόπολις" και αποτελεί οικισμό της κοινότητος "Σταμάτας". Η έκταση του οικισμού συνορεύει με το αυθεντικό "Μπογιάτι" (τη σημερινή Άνοιξη) και το Νέο Μπογιάτι (τον σημερινό Άγιο Στέφανο που επίσης κατοικείται από Μικρασιάτες και Κωνσταντινουπολίτες.)
Ένας γειτονικός οικισμός της Σταμάτας ήταν και η λεγόμενη "Μπάλα" που αργότερα δανείστηκε την αρχική ονομασία (Ροδόπολις) της σημερινής Δροσιάς. Μέσα στα επόμενα χρόνια η περιοχή μετονομάζεται σε "Ρωσσοχώρι", ενώ το 1952 εντάσσεται στο σχέδιο πόλεως και γίνεται πλέον γνωστή ως "Δροσιά Αττικής". Μέσα σε όλα αυτά τα χρόνια οι κάτοικοι κτίζουν μια μικρή πόλη με μεράκι και με μικρασιατική σκέψη και φιλοσοφία. Δημιουργείται η μικρή τοπική αγορά και συνδυάζεται το φυσικό κάλλος του πεντελικού με την αρμονική αρχιτεκτονική των μικρών αρχικά κατοικιών. Δημιουργούνται σταδιακά τα απαραίτητα έργα υποδομής και το ιδίας χρήσεως δίκτυο ύδρευσης.
Το 1950 αποσπάται από τη Σταμάτα και αναγνωρίζεται ως αυτόνομη κοινότητα της Ανατολικής Αττικής, ενώ 2 μόλις χρόνια αργότερα υλοποιείται το σχέδιο πόλεως. Έπειτα από μια ιστορική πορεία 57 ετών, εφάπτεται του επεκτεινόμενου πολεοδομικού συγκροτήματος και αναγνωρίζεται το 2007 ως Δήμος Δροσιάς, ξεπερνώντας τους 5.000 κατοίκους. Το 2011, με το πρόγραμμα Καλλικράτης εντάχθηκε στον νέο διευρυμένο Δήμο Διονύσου.
Θέση και χαρακτηριστικά
Τα διοικητικά όρια του δήμου εκτείνονται από το περιαστικό δάσος της Εκάλης μέχρι και τους πρώτους λοφίσκους του Πεντελικού, σε απόσταση 22 χιλιομέτρων βορειοανατολικά του κέντρου της Αθήνας, 7 χιλιόμετρα νοτιοανατολικά των διοδίων των Αφιδνών και 10 χιλιόμετρα νοτιοδυτικά του Μαραθώνα. Η πόλη είναι οικοδομημένη σε υψόμετρο κέντρου 370 μέτρων και η έκτασή της απλώνεται σε 2.201 στρέμματα στα οποία κατοικούν σύμφωνα με την απογραφή του 2001 5.865 κάτοικοι, εμφανίζοντας μια πυκνότητα δόμησης 2.665 κατοίκων ανά τετραγωνικό χιλιόμετρο. Σύμφωνα δε με τις εκτιμήσεις της δημοτικής αρχής οι κάτοικοι το 2007 ανέρχονται σε 7.000, τουτέστιν 3.180 κάτοικοι ανά τετραγωνικό χιλιόμετρο. Η μεγαλύτερη πληθυσμιακή αύξηση παρατηρείται στη δεκαετία του '90 ύψους 115,68 (διπλασιασμός των κατοίκων), με παρόμοιους ρυθμούς και στις προσεχείς δεκαετίες.
Η θέση της Δροσιάς έξω από το πυκνοκατοικημένο κέντρο του άστεως, περιβαλλόμενη από τα πευκοδάση του όρους την κατέστησαν σύντομα τουριστικό προορισμό για Αθηναίους και λοιπούς επισκέπτες. Τα εύγευστα πεϊνιρλί της, έδεσμα κωνσταντινοπολίτικης προέλευσης, αλλά και το δροσερό της κλίμα κατά τους καλοκαιρινούς μήνες διαμόρφωσαν το προσωπικό ύφος της περιοχής που αναπτύχθηκε με ταχείς ρυθμούς παρά τη μεγάλη απόσταση από το κέντρο των Αθηνών. Η Πόλη της Δροσιάς απολαμβάνει εξαίρετης ρυμοτομίας που συνίσταται από φαρδείς και ευθείς δρόμους που ακολουθούν τα φυσικά σύνορα των δασών, ενώ η ρεματιά της Εκάλης τη διαχωρίζει από την υπερυψωμένη συνοικία της Ρέας.
Η Δροσιά αποτελεί μία από τις πιο καλαίσθητες περιοχές της Αττικής, ενώ οι κτηματομεσιτικές μελέτες την αναγάγουν στον πιο ακριβό και δημοφιλή οικιστικό προορισμό της ζώνης Β των Αθηνών για το 2007. Συγκεκριμένα, η γη διακρίνεται για σκοπούς αποτίμησης σε 4 ζώνες και εμφανίζει αντικειμενικές αξίες ύψους € 1.700 - 2.250 / μ2, παρουσιάζοντας μια ποσοστιαία αύξηση της τάξης του 13,33% - 28,57%. Οι εμπορικές τιμές σπάνε το φράγμα των € 2.000 / μ2, ενώ συχνά ξεπερνούν και τα € 3.000 / μ2. Επιπλέον, με βάσει δημογραφικές μελέτες η περιοχή προβλέπεται να προσελκύσει μεγάλες μάζες πληθυσμού στα προσεχή έτη.
Τελευταίος πρόεδρος της κοινότητος διετέλεσε ο Αβραάμ Πασιπουλαρίδης της οποίας εξελέγη πρώτος Δήμαρχος, ενώ οικοδομήθηκε σύγχρονο και καλαίσθητο δημαρχιακό μέγαρο επί της οδού Γρηγορίου Λαμπράκη πριν την προσχώρηση της Δροσιάς στο Δήμο Διονύσου.
Με τον οικιστικό κορεσμό της Αττικής και την επέκταση του αστικού ιστού όλο και πιο βόρεια, η Δροσιά αναγνωρίζεται εν έτει 2007 ως Δήμος καθώς υπολογίζεται πως ξεπερνά τους 7.000 κατοίκους.
Πληθυσμιακή εξέλιξη
Η Δροσιά άρχισε να αποτελεί οικιστικό πόλο κυρίως κατά τη δεκαετία του '90 και σήμερα βρίσκεται σε μια δυναμική πορεία οικοδόμησης. Στον πίνακα που ακολουθεί παρατηρείται η πληθυσμιακή εξέλιξη του δήμου, ενώ στα προσεχή έτη αναμένονται δυναμικοί ρυθμοί ανοικοδόμησης λόγω των συγκοινωνιακών και λοιπών έργων στην ευρύτερη περιοχή.
πρωτογενείς πηγές:ΕΣΥΕ, Δήμος Δροσιάς
Χαρακτηριστικά
Η Δροσιά οικοδομείται σε μεγάλο υψόμετρο, χωρίς όμως ιδιαίτερη επιβάρυνση στο Πεντελικό όρος, καθώς το έδαφος είναι σχετικά ομαλό. Η έκταση του δήμου χωρίζεται στην οικιστική ζώνη και στη δασική ζώνη. Με σεβασμό στο πεντελικό τοπίο, δομείται το πρόσφορο προς δόμηση τμήμα, ενώ λόγω της γειτνίασής της με την "κηπούπολη" της Εκάλης θεσπίζονται αυστηρά κριτήρια δόμησης. Οι κατοικίες στην περιοχή είναι κατά βάση μονοκατοικίες υψηλής αισθητικής, τελευταίας αρχιτεκτονικής και πολυτελούς ύφους. Μελετάται σχέδιο επέκτασης του ηλεκτρικού σιδηροδρόμου από την Κηφισιά προς τη Νέα Ερυθραία και την Εθνική Οδό Αθηνών-Λαμίας σε πρώτη φάση και σε δεύτερη προς τη γειτονική Άνοιξη και τον Άγιο Στέφανο, καθώς οι δύο πρώτοι δήμοι ταλανίζονται από τη διαμπερή κυκλοφορία λόγω της θέσης τους στο λεκανοπέδιο (ανάμεσα στους ορεινούς όγκους Πάρνηθος - Πεντέλης και ως βόρεια είσοδος στο λεκανοπέδιο).
Επιπλέον η τοπική αγορά της Δροσιάς είναι αρκετά ενδιαφέρουσα, σε τοπικό τουλάχιστον επίπεδο.
Οικονομικά στοιχεία
Στη Δροσιά Αττικής, σύμφωνα με τις αντικειμενικές αξίες που ανακοινώθηκαν το 2007, ένα διαμέρισμα στοιχίζει 2.250 ευρώ ανά τετραγωνικό μέτρο δόμησης στην ακριβή ζώνη. Δεδομένου πως το νούμερο αυτό αφορά διαμέρισμα στον πρώτο όροφο πολυκατοικίας και πως στην περιοχή οικοδομούνται κατά βάση μονοκατοικίες, σαφώς η απόκτηση ενός σπιτιού στην περιοχή αυτή κοστίζει κάτι περισσότερο. Πρόκειται επιπλέον για ένα μεγάλο άλμα από τις αντικειμενικές του προηγουμένου έτους, καθώς το αντίστοιχο νούμερο άγγιζε τα 1.750. Στη χαμηλή δε ζώνη φτάνει τα 1.700 από τα 1.500 ευρώ που ήταν το 2006. Παρά ταύτα, η εξέλιξη των αντικειμενικών στην περιοχή θεωρείται όντως αντικειμενική, σε αντίθεση με γειτονικές περιοχές στις οποίες η εφορία έκανε "λάθη" με αξίες που ξεπερνούσαν τις εμπορικές τιμές και γήπεδα που είχαν την ίδια αξία με νεόδμητες κατοικίες στα ίδια τετραγωνικά(π.χ. Νέα Ερυθραία).
Αυτοδιοικητικοί άρχοντες
Η κοινότητα συστάθηκε αρχικά στις 9 Μαΐου 1950 με την απόσπαση του οικισμού Δροσιά από την κοινότητα Σταμάτας και τον ορισμό του ως έδρα της κοινότητας. Αναγνωρίστηκε σε δήμο την 1η Αυγούστου 2006 και λειτούργησε ως δήμος μέχρι την κατάργησή του, το 2010.
Παραπομπές
Κατηγορία:Δήμος Διονύσου
Σπυρίδων Κουμουνδούρος
Ο Σπυρίδων Κουμουνδούρος (1858-1924) ήταν Έλληνας πολιτικός, δευτερότοκος γιος του Πρωθυπουργού Αλέξανδρου Κουμουνδούρου και ετεροθαλής αδελφός του Κωνσταντίνου Κουμουνδούρου.
Γεννήθηκε στην Αθήνα και ολοκλήρωσε τις νομικές του σπουδές στη Γερμανία. Μετά την επιστροφή του στην Ελλάδα ασχολήθηκε με την πολιτική και εκλέχθηκε αρχικά βουλευτής Οιτύλου στις εκλογές της 3ης Μαΐου του 1892 και στη συνέχεια εκλέγονταν βουλευτής Μεσσηνίας, (τότε Μεσσήνης), κατά τις περιόδους ΙΕ΄ (1899), ΙΣτ΄ (1902), ΙΖ΄ (1905), ΙΗ΄(1906), Α΄ αναθεωρητική βουλή (1910), ΚΑ΄ (1915) και στη Γ΄ Εθνοσυνέλευση (1920).
Ο Σπυρίδωνας Κουμουνδούρος επί κυβερνήσεως Γ. Θεοτόκη διετέλεσε για ένα χρόνο υπουργός των Ναυτικών, από 6 Δεκεμβρίου 1903 μέχρι 16 Δεκεμβρίου του 1904, μετά από παραίτησή του.
Πέθανε στην Αθήνα το 1924, τον ίδιο χρόνο που πέθανε και ο αδελφός του. Είχε υιοθέτησει τον γιό της αδερφής του, Αλέξανδρο Εμπειρίκο - Κουμουνδούρο.
Πηγές
Κατηγορία:Έλληνες υπουργοί Ναυτικών Κατηγορία:Βουλευτές Οιτύλου Κατηγορία:Οικογένεια Κουμουνδούρου
Κάτω Ξηροχώρι Ηλείας
Το Κάτω Ξηροχώρι είναι πεδινό χωριό της Ηλείας στην Περιφερειακή Ενότητα Ηλείας με υψόμετρο 32 μέτρα, το οποίο βρίσκεται σε απόσταση μόλις 3 χλμ. βόρεια από τη Ζαχάρω. Ως ξεχωριστός οικισμός αναφέρεται επίσημα το 1940 να απογράφεται στην τότε κοινότητα Ζαχάρως. Σύμφωνα με το Σχέδιο Καλλικράτης μαζί με τη Ζαχάρω, τον Καϊάφα και το Άγιο Νικόλαο αποτελούν τη δημοτική κοινότητα Ζαχάρως που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 152 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ζαχάρως
Σχολή Εφέδρων Αξιωματικών Πεζικού
thumb|right|100px|Διακριτικό βαθμού ΔΕΑ πεζικού. Η Σχολή Εφέδρων Αξιωματικών Πεζικού (γνωστή και με τα αρχικά της, Σ.Ε.Α.Π.), είναι στρατιωτική σχολή όπου εκπαιδεύονται οι Υποψήφιοι Έφεδροι Αξιωματικοί (ΥΕΑ) πεζικού Ελλάδας και Κύπρου προκειμενου να πάρουν το βαθμό του Δόκιμου Εφέδρου Αξιωματικού (ΔΕΑ). Επιπρόσθετα, εκτός από τους ΥΕΑ του Πεζικού, εκεί εκπαιδεύονται και οι ΥΕΑ των Σωμάτων για τρεις εβδομάδες (πριν μεταφερθούν στις αντίστοιχες σχολές ανά Σώμα πλην του Σώματος Οικονομικού του οποίου οι ΥΕΑ παραμένουν και τους 4 μήνες). Βρίσκεται στο Ηράκλειο της Κρήτης και η φοίτηση διαρκεί τέσσερις μήνες. Η τετράμηνη θητεία χωρίζεται σε δύο μέρη. Το πρώτο δίμηνο (αλφάς ή άλφα, Α΄ ΥΕΑ ή ΥΕΑ/Α, διοικούμενοι) και το δεύτερο (βητάς, Β΄ ΥΕΑ ή ΥΕΑ/Β, διοικούντες). Η φοίτηση στην Σ.Ε.Α.Π. περιλαμβάνει καθημερινή γυμναστική άσκηση, ασκήσεις πειθαρχίας καθώς επίσης και εκπαίδευση σε όλα τα όπλα του πεζικού. Οι μαθητές της Σ.Ε.Α.Π. με το τέλος της εκπαίδευσής τους ονομάζονται Δόκιμοι Έφεδροι Αξιωματικοί (Δ.Ε.Α.) πεζικού και παραμένουν ακόμα ένα μήνα στην Σ.Ε.Α.Π. στην Πτέρυγα Ειδικής Εκπαιδεύσεως για τις ειδικότητες του Πολυβολητή, Ολμιστή και χειριστή Α.Τ. Όπλων (για την ειδικότητα του τυφεκιοφόρου ακολουθούν αντίστοιχη εκπαίδευση ενός μήνα στο Λιτόχωρο), με εξαίρεση τους Δόκιμους Ειδικών Δυνάμεων που συνεχίζουν στο ΚΕΑΠ στη Ρεντίνα. Τοποθετούνται στις μονάδες πεζικού του Στρατού Ξηράς (ή αναλόγως Αεροπορίας, Ναυτικού, Στρατονομίας). Συνήθως τους ανατίθενται καθήκοντα διμοιρίτη (επικεφαλής διμοιρίας), Δκτη Λόχου (στα Τ.Ε.) και υπηρεσίες αξιωματικών (αξιωματικός υπηρεσίας μονάδας κ.λπ.). Απολύονται από τις τάξεις του στρατού ως έφεδροι ανθυπολοχαγοί ενώ, επιπρόσθετα, οι εξ Ελλάδος Δ.Ε.Α. υπηρετούν πέντε μήνες περισσότερους από τους απλούς στρατιώτες. Στην εφεδρεία φτάνουν μέχρι τον βαθμό του Λοχαγού. Επίσης κατ' εξαίρεση μπορούν να φτάσουν και ως τον βαθμό του Ταγματάρχη εφ' όσον πληρούν ορισμένες προυποθέσεις.
Εξωτερικοί σύνδεσμοι
Κατηγορία:Ελληνικός Στρατός Εφεδρων Αξιωματικων Πεζικου
Γκυστάβ Φουζέρ
Ο Γκυστάβ Φουζέρ (γαλλ. Gustave Fougères, 24 Απριλίου 1863 - 7 Δεκεμβρίου 1927) ήταν Γάλλος κλασικός αρχαιολόγος.
Βιογραφία
Γεννήθηκε στις 24 Απριλίου 1863. Σπούδασε στην «École normale supérieure» και διορίστηκε στην Γαλλική Σχολή Αθηνών το 1885. Διενήργησε μελέτες στην Θεσσαλία και Μικρά Ασία. Διεύθυνε ανασκαφές στο γυμναστήριο της Δήλου το 1886 και στην Μαντίνεια το 1887-1888. Δίδαξε στην Λιλ και στο Παρίσι. Περιηγήθηκε αρκετές φορές την Ελλάδα και δημοσίευσε τον αρχαιολογικό οδηγό «Guide de la Grèce». Διετέλεσε διευθυντής της Γαλλικής Σχολής στην Αθήνα το 1913, και διενήργησε ανασκαφές στη Δήλο και στους Φιλίππους. Αναγκάστηκε να διακόψει τις εργασίες του λόγω του Α' Παγκοσμίου Πολέμου. Δίδαξε αρχαιολογία στην Σορβόνη από το 1919.
Απεβίωσε στις 7 Δεκεμβρίου 1927.
Πηγές
Κατηγορία:Γάλλοι αρχαιολόγοι Κατηγορία:Μέλη της Γαλλικής Σχολής Αθηνών
Σταϊνχέρινγκ
Το Σταϊνχέρινγκ (Steinhöring) είναι κωμόπολη της Γερμανίας στο ομόσπονδο κρατίδιο της Βαυαρίας, στο νομό Έμπερσμπεργκ.
Ο πληθυσμός ανέρχεται σε 4149 άτομα (31 Δεκεμβρίου 2018). Καταλαμβάνει έκταση 36,29 τετραγωνικά χιλιόμετρα και βρίσκεται σε υψόμετρο 519 μέτρα. Δήμαρχος είναι ο Άλοϊς Χόφστετερ. Ο κωδικός πινακίδας αυτοκινήτων είναι «EBE».
Παραπομπές
Κατηγορία:Πόλεις της Βαυαρίας Κατηγορία:Κωμοπόλεις της Γερμανίας
Ψιανά Ευρυτανίας
Τα Ψιανά είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.
Γενικά στοιχεία
Τα Ψιανά Βρίσκονται δεξιά της κοίτης του Κρικελλοποτάμου, 45 χλμ. από το Καρπενήσι και σε υψόμετρο 960 μέτρων. Ο πληθυσμός τους ανέρχεται σε 17 κατοίκους, κατά την απογραφή του 2011.
Ο πρώτος οικισμός βρισκόταν στο Παλιοχώρι, όπου εκεί ήταν και τα Ψιανά. Μετά την Επανάσταση του 1821 κατοικήθηκε ο οικισμός Αμπέλια, λόγω κυρίως της ανάγκης των αγροτών να κατοικούν κοντά στις καλλιέργειές τους. Στο Παλιοχώρι μετά την Επανάσταση κατοίκησε ο στρατηγός Γιαννακάκης Γιολδάσης. Ο χρόνος ίδρυσης του χωριού είναι άγνωστος. Επιγραφή στον Ι. Ν. Αγίας Βαρβάρας στο Παλιοχώρι μαρτυρά την ύπαρξή του από τον 16ο αιώνα. Ως οργανωμένο χωριό, παρ' όλα αυτά, αναφέρεται σε φορολογικά κατάστιχα της προεπαναστατικής περιόδου (1810 - 1820).
Τοπική Κοινότητα Ψιανών
Η Τοπική Κοινότητα Ψιανών αποτελείται, εκτός από τα Ψιανά, από τους οικισμούς Άγιος Χαράλαμπος (7 κάτοικοι), Βύθισμα ή Σέλος μέχρι το 1930 ) (17 κάτοικοι), Καστανούλα ή Σέλιτσα μέχρι το 1928 (12 κάτοικοι), όπου βρισκόταν το σπίτι του Γιαννάκη Γιολδάση, αρχηγού των Γιολδασαίων ), και Παλαιοχώρι Ψιανών (7 κάτοικοι), αυθαίρετη ονομασία χωρίς ΦΕΚ.
Οδικό δίκτυο
Οι οδικοί άξονες που οδηγούν στα Ψιανά είναι οι Κρίκελλο – Μαρίνο – Ψιανά, Άγιοι Θεόδωροι – Βύθισμα - Ψιανά, Ανιάδα – Βύθισμα - Ψιανά, Μεγάλο Χωριό - Ψιανά (μέσω Καλλιακούδας), Δομνίστα – Σκοπιά – Άγιος Χαράλαμπος - Ψιανά. Κατά τη διάρκεια του χειμώνα και λόγω των δυσμενών καιρικών συνθηκών το χωμάτινο οδικό δίκτυο δεν είναι εύκολα προσπελάσιμο.
Σημεία ενδιαφέροντος
Ανατολικά και σε απόσταση μιας ώρας περίπου βρίσκεται το «Κτίσμα», όπου σώζονται τείχη με πελώριες και ανώμαλες, κατά το πλείστον, πέτρες, που υποδεικνύουν την ύπαρξη ισχυρού φρουρίου μεσολιθικής εποχής, αρχαίου οικισμού που ήταν εκεί και που σήμερα ονομάζεται «Ζαγορά» ή «Ζαορά». Μέχρι σήμερα σώζεται ένα κομμάτι από το υδραγωγείο του. Στην τοποθεσία αυτή βρέθηκαν ποικίλα αντικείμενα οικιακής χρήσης αρχαίου οικισμού, κυρίως πιθάρια, πήλινα λυχναράκια και πλήθος τριμμάτων από κεραμίδια και άλλα αντικείμενα. Πιθανολογείται ότι πρόκειται για κάποιο προπύργιο του βασιλιά Ευρύτου, το οποίο όμως δεν έχει ακόμα ανασκαφεί.
Επιβλεπόμενη μάθηση
Η Επιβλεπόμενη μάθηση είναι μία κατηγορία μηχανικής μάθησης, στόχος της οποίας είναι ο χαρακτηρισμός δεδομένων με βάση κάποια δεδομένα εκπαίδευσης. Τα δεδομένα εκπαίδευσης αποτελούνται από ένα σύνολο παραδειγμάτων τα οποία χρησιμοποιούνται για εκπαίδευση μοντέλων. Στην επιβλεπόμενη μάθηση, κάθε παράδειγμα αποτελείται από ένα σύνολο εισόδου (συνήθως ένα διάνυσμα από χαρακτηριστικά) και μια επιθυμητή τιμή εξόδου. Οι Αλγόριθμοι επιβλεπόμενης μάθησης αναλύουν τα δεδομένα εκπαίδευσης και παράγουν ένα μοντέλο το οποίο μπορεί να χρησιμοποιηθεί για να χαρακτηρίσει νέα παραδείγματα. Το βέλτιστο σενάριο επιτρέπει στον αλγόριθμο να καθορίσει σωστά την ετικέτα της κατηγορίας για άγνωστα μέχρι τώρα παραδείγματα. Για να επιτευχθεί αυτό, απαιτείται ο αλγόριθμος μάθησης να γενικεύει από τα δεδομένα εκπαίδευσης σε αθέατες καταστάσεις με ένα "λογικό" τρόπο.
Ψιανά Ευρυτανίας
Προσωπικότητες
Τα Ψιανά είναι η πατρίδα του δάσκαλου, συγγραφέα και αγωνιστή της Εθνικής Αντίστασης Γιάννη Βράχα, προτομή του οποίου υπάρχει στην πλατεία του χωριού, μπροστά στο Δημοτικό Σχολείο.
Επιβλεπόμενη μάθηση
References
Κατηγορία:Μηχανική μάθηση
Ψιανά Ευρυτανίας
Παραπομπές
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Δομνίστας
Βοηθοί διαιτητές (ποδόσφαιρο)
right|300px|thumb|Βοηθός διαιτητή.
Καθήκοντα
left|100px|thumb|Περιοχή ελέγχου των εποπτών γραμμής. Όλες οι αποφάσεις που παίρνονται από τον βοηθό διαιτητή είναι μόνο βοηθητικές για τον διαιτητή. Συνήθως παρακολουθούν την μπάλα για να δουν αν έχει περάσει εξ' ολοκλήρου τη γραμμή πλαγίου ή για οφσάιντ. Οι δύο βοηθοί διαιτητές χρησιμοποιούν μία πορτοκαλί-κίτρινη σημαία, με την οποία κάνει σήματα και ενημερώνει το διαιτητή και τους οπαδούς.
Ένας βοηθός διαιτητή μπορεί επίσης να κληθεί από τον διαιτητή για να εκφράσει τη γνώμη του σχετικά με μία επίμαχη φάση.
Τέταρτος διαιτητής
Ο τέταρτος διαιτητής είναι ο αντικαταστάτης του διαιτητή, και μπορεί να κληθεί να αντικαταστήσει το διαιτητή όταν τραυματιστεί ή πάθει κάτι άλλο στον αγώνα.
Ο τέταρτος διαιτητής είναι μια πρόσφατη προσθήκη της διαιτησίας του από το Διεθνές Ποδοσφαιρικό Συμβούλιο. Ο Άγγλος διαιτητής Κεν Άστον εισήγαγε τον τέταρτο διαιτητή το 1966, αλλά το Διεθνές Ποδοσφαιρικό Συμβούλιο, δεν εισήγαγε επισήμως τη θέση μέχρι το 1991.
Ο τέταρτος διαιτητής κάθεται συνήθως σε έναν πάγκο σε μικρή απόσταση από τους πάγκους των δύο ομάδων.
Τα καθήκοντα του τέταρτου διαιτητή είναι:
Στην πράξη, ο τέταρτος διαιτητής είναι ένα βασικό μέλος της διαιτησίας, επειδή μπορούν να παρακολουθήσουν διάφορες παραβάσεις των Κανόνων, όπου ο διαιτητής και οι επόπτες γραμμών δεν έχουν δει. Για παράδειγμα, στον τελικό του Παγκοσμίου Κυπέλλου 2006 ο τέταρτος διαιτητής Λουίς Μεντίνα Κανταλέχο είδε την κουτουλιά που έδωσε ο Ζινεντίν Ζιντάν στον Μάρκο Ματεράτσι και ενημέρωσε τον διαιτητή, με αποτέλεσμα να  δείξει στο Ζιντάν κόκκινη κάρτα.
Πέμπτος βοηθός
Για τους αγώνες του Παγκοσμίου Κυπέλλου του 2006, η FIFA πρόσθεσε έναν ακόμα διαιτητή. Εάν ένας βοηθός διαιτητή δεν μπορούσε να συνεχίσει το καθήκον του, ο πέμπτος διαιτητής ήταν ο βασικός αντικαταστάτης, ενώ ο τέταρτος διαιτητής ήταν βασικός αντικαταστάτης του διαιτητή. Η διάκριση αυτή γίνεται για να ληφθεί υπόψη το γεγονός ότι οι βοηθοί διαιτητές και διαιτητές εκτελούν διαφορετικά καθήκοντα.
Πρόσθετοι βοηθοί διαιτητές
Στους ομίλους του Γιουρόπα Λιγκ 2009-10 προστέθηκαν 2 βοηθοί διαιτητές πίσω από την γραμμή του τέρματος, ώστε να επιβλέπουν αν η μπάλα έχει περάσει εξ' ολοκλήρου τη γραμμή. Αυτοί οι πρόσθετοι βοηθοί τελικά καθιερώθηκαν στο ευρωπαϊκό ποδόσφαιρο, αφού διευκόλυναν το διαιτητή για το αν μπήκε γκολ ή όχι. Αυτοί οι διαιτητές καθιερώθηκαν και στα πρωταθλήματα της Βραζιλίας, της Γαλλίας, του Μαρόκου και του Κατάρ, ενώ και στο Κύπελλο Σκωτίας.
Παραπομπές
Κατηγορία:Ορολογία ποδοσφαίρου
Δυστύχημα ρώσικου αεροσκάφους Τουπόλεφ (2016)
Στις 25 Δεκεμβρίου 2016, ένα αεροπλάνο Τουπόλεφ 154Β-2, που ανήκε στη Ρωσική Πολεμική Αεροπορία κατέπεσε στη Μαύρη Θάλασσα, ανοιχτά του Σότσι.
Στο αεροσκάφος υπήρχαν 84 επιβάτες και 8 μέλη του πληρώματος. Δεν υπήρξαν επιζώντες.
Η ταυτότητα του αεροσκάφους
Το Τουπόλεφ 154Β-2, εκτελούσε πτήσεις απο το 1983 και είχε ολοκληρώσει έως την πτώση του 6,689 ώρες συνολικά.
Το δυστύχημα
Το αεροσκάφος έπεσε στις 05:27 το ξημέρωμα (ώρα Ρωσίας), 1,5 χιλιόμετρο μακριά απο τις ακτές του Σότσι. Μέρη του αεροσκάφους εντοπίστηκαν σε βάθος μεταξύ 50 και 70 μέτρων. Δεν υπήρξαν επιζώντες.
Οι περισσότεροι από τους επιβάτες ήταν στρατιωτικοί. Ανάμεσα στους επιβαίνοντες ήταν και το στρατιωτικό Μουσικό σώμα του Ρώσικου Στρατού, με επικεφαλής τον Βαλερί Χαλίλοφ καθώς και η ακτιβίστρια Ελισαβέτα Γλίνκα, και ο στρατιωτικός Άντον Γκουμπάνκοφ, εφτά Στρατιώτες, και έντεκα άτομα πολιτικού προσωπικού. Η αποστολή του Υπουργείου ήταν ο εορτασμός του 2017 με ειδικές τελετές για τις δυνάμεις του Ρώσικου Στρατού.
Έρευνα
Μετά το δυστύχημα οι Ρωσικές Αρχές, ξεκίνησαν την έρευνα με κύριο ύποπτο λόγο, την τρομοκρατία. Στις 27 Δεκεμβρίου εντόπισαν τα δύο απο τα τρία "μαύρα κουτιά" του αεροσκάφους, τα οποία στάλθηκαν στη Μόσχα για ανάλυση. Την 28η Δεκεμβρίου, 17 πτώματα ανακαλύφτηκαν. Στις 29 Δεκεμβρίου, ανακάλυψαν το τρίτο "μαύρο κουτί" το οποίο όμως είχε καταστραφεί. Οι υποψίες για τρομοκρατική ενέργεια έσβησαν καταλήγωντας στο πόρισμα πιθανού ανθρώπινου λάθους ή μηχανικής βλάβης. Όλα τα αεροσκάφη ιδίου τύπου, για αποφυγή παρόμοιων περιστατικών προσγειώθηκαν μετα απο απόφαση.
Στις κάμερες παρακολούθησης στο λιμάνι του Σότσι, καταγράφηκε μια λάμψη πριν την πτώση του αεροσκάφους, το οποίο στη συνέχεια έγειρε κατα 180 μοίρες και τελικά έπεσε στη θάλασσα. Τα τελευταία λόγια ενός μέλους του πληρώματος ήταν Αρχηγέ, προσγειωνόμαστε. Οι έρευνες για τα αίτια της πτώσης επικεντρώνονται στα πτερύγια του αεροσκάφους. . Επίσης, αποκαλύφθηκε πως δεν υπήρξε καμία έκρηξη εντός του αεροσκάφους.
Ο Πρόεδρος της Ρωσίας Βλαντίμιρ Πούτιν, κήρυξε την 26η Δεκεμβρίου, Ημέρα Πένθους.
Κομητεία Γιέμτλαντ
Η Κομητεία Γιέμτλαντ (Jämtlands län) είναι κομητεία στο κέντρο της Σουηδίας που αποτελείται από τις επαρχίες Γιέμτλαντ και Χαργιεντόλεν, μαζί με μικρά τμήματα του Χέλσινγκλαντ και του Όνγκερμανλαντ, καθώς και δύο μικρές ακατοίκητες λωρίδες του Λάπλαντ και της Νταλάρνα.
Η κομητεία Γιέμτλαντ αποτελεί το 12% της συνολικής έκτασης της Σουηδίας, 49.443 km2 (19.090 τετραγωνικά μίλια) και είναι ο τρίτος μεγαλύτερος νομός της χώρας. Η κομητεία Γιέμτλαντ συνορεύει με τις κομητείες Νταλάρνα, Γιέβλεμποργκ, Βέστερνορλαντ και Βεστερμπότεν. Μοιράζεται επίσης σύνορα με τη νορβηγική κομητεία Τρέντελαγκ.
Η κομητεία ιδρύθηκε το 1810 και η ίδρυσή της έχει εσωτερικούς και ξένους σκοπούς. Κατά τον σχηματισμό αποτελούταν μόνο από τις επαρχίες του Γιέμτλαντ και του Χαργιεντόλεν, και γι' αυτό το οικόσημο είναι μια ασπίδα που χωρίζεται ανά περίοδο με τα επαρχιακά τους χέρια.
Όντας αραιοκατοικημένη, η χερσαία περιοχή του Γιέμτλαντ είναι μεγαλύτερη από εκείνη της Ολλανδίας και της Ελβετίας.
Παραπομπές
Γιεμτλαντ
Άλεξ Παπακωνσταντίνου
Eurovision
Ο Παπακωνσταντίνου έχει γράψει ορισμένα τραγούδια για τη Eurovision:
Επιπλέον λινκ
Κατηγορία:Σουηδοί ελληνικής καταγωγής
Ομορφοκκλησιά Καστοριάς
Η Ομορφοκκλησιά Καστοριάς (παλιότερα ονομαζόταν Κάλλιστα ή Γκάλλιστα) είναι ορεινός οικισμός του Δήμου Καστοριάς της Περιφέρειας Δυτικής Μακεδονίας (Πρόγραμμα Καλλικράτης). Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στο Δήμο Αγίας Τριάδας. Βρίσκεται Νοτιοδυτικά της πόλης της Καστοριάς σε υψόμετρο 800 μέτρα και σε απόσταση 21 χλμ. από την πόλη της Καστοριάς και κατά την απογραφή του 2011 είχε πληθυσμό 23 κατοίκους, ενώ του 2001 47 κατοίκους.
Η Εκκλησία του Αγίου Γεωργίου
Είναι γνωστή για την εκκλησία της και το μοναδικό ολόσωμο ξύλινο ανάγλυφο του Αγίου Γεωργίου που την κοσμεί ύψους περίπου 3 μέτρα του 13ου αι. Η υπέρθυρη κτητορική επιγραφή του αναφέρει έτος 1286/87 που οι Άρχοντες Νετζάδες «Ανδρόνικος, Νικηφόρος και Ιωάννης» ανέλαβαν τα έξοδα της ανοικοδόμησης στα χρόνια του αυτοκράτορα Ανδρόνικος Β' Παλαιολόγου Το 1684 μαζί με τh Μονή Τσούκας Καστοριάς είχε ενταχθεί στο μοναστήρι της Μαυριώτισσας. Έχει ανακηρυχθεί, μαζί με την κοντινή μονή Παμμέγιστων Ταξιαρχών Τσούκας, ως ιστορικό διατηρητέο μνημείο από το 1924.
Κατά το Μακεδονικό αγώνα οι Γκαλιστινοί διακρίθηκαν σε προσφορά, όπως ο οπλαρχηγός Μέλλιος Γιαννούσης.
Εξωτερικοί σύνδεσμοι
Κατηγορία:Χωριά του νομού Καστοριάς Κατηγορία:Δήμος Καστοριάς
Γαλλοσοβιετική συνθήκη αμοιβαίας βοήθειας
Γαλλοσοβιετικό σύμφωνο υπογράφτηκε επίσης στις 10 Δεκεμβρίου 1944.
Γ.Α. Ίρις Νέας Σμύρνης
Ιστορία
Η ΓΑΝΣ "Ίρις" ιδρύθηκε στις 29 Μαρτίου 1982 από 23 κατοίκους της Νέας Σμύρνης, με σκοπό να δημιουργήσουν μια ομάδα βόλεϊ κοριτσιών, στην οποία να αθλούνται τα παιδιά τους.
Η Ίρις είναι μέλος της Ελληνικής Ομοσπονδίας Πετοσφαίρισης και αγωνίζεται στα πρωταθλήματα της Ένωσης Σωματείων Πετοσφαίρισης Δυτικής Αττικής (ΕΣΠΕΔΑ). Εκτός από το γυναικείο τμήμα, διατηρεί τμήματα μικρότερων ηλικιών: νεανίδων, κορασίδων, παγκορασίδων και μίνι βόλεϊ.
Σκοπός του σωματείου είναι κυρίως η καλλιέργεια του γυναικείου αθλητισμού και δευτερευόντως ο πρωταθλητισμός. Στην 30χρονη λειτουργία της η Ίρις ανέδειξε αρκετές αθλήτριες υψηλού επιπέδου με κορυφαία την Σοφία Καραθανάση, η οποία αγωνίστηκε στις εθνικές ομάδες κορασίδων και νεανίδων την τριετία 2001 ως 2004.
Στην ακαδημία και στις αγωνιστικές ομάδες του συλλόγου (παγκορασίδες, κορασίδες, νεανίδες) αθλούνται συνολικά πάνω από 60 αθλήτριες.
Έδρα του σωματείου είναι το Δημοτικό Γυμναστήριο Ν. Σμύρνης, οδός Αρτάκης & Εθνικής Στέγης στην Άνω Νέα Σμύρνη. Χρώματα του συλλόγου είναι το κόκκινο και το μαύρο (κόκκινη φανέλα - μαύρο παντελονάκι)
Σύνθεση της ομάδας
Την αγωνιστική περίοδο 2013-14 τη γυναικεία ομάδα συγκροτούν οι παίκτριες:
Προπονητής: Κυριάκος Γρηγορακάκης
www.gans-iris.gr
https://www.facebook.com/IrisVolleyballGynaikon?ref=hl&ref_type=bookmark
https://www.facebook.com/groups/49083551912/
Πηγές
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1982 Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΠΕ.Δ.Α. Κατηγορία:Αθλητισμός στη Νέα Σμύρνη
Ρένα Παγκράτη
Η Ειρήνη (Ρένα) Παγκράτη (Δάφνη Αττικής, 13 Μαρτίου 1949 - Αθήνα, 25 Ιουνίου 1998) ήταν Ελληνίδα ηθοποιός και τραγουδίστρια που πρωταγωνίστησε στο θέατρο, τον κινηματογράφο και την τηλεόραση. Έγινε ιδιαίτερα γνωστή στο ευρύ κοινό από το ρόλο της Κάθριν Βουρλίδου στη κωμική σειρά της κρατικής τηλεόρασης Λούνα Παρκ στην οποία πρωταγωνίστησε από το 1974 μέχρι το 1981.
Βιογραφία
Γεννήθηκε το 1949 στη Δάφνη, έχοντας καταγωγή από την Κέρκυρα. Σπούδασε στη Δραματική Σχολή του Γιώργου Θεοδοσιάδη.